Brandviečiai

BrandviečiaiVilius Pėteraitis, Ragainės ir Tilžės apskričių gyvenvietės, Mažosios Lietuvos enciklopedija, 2006 m. 2024-10-16. (, nuo 1938 m. Branden) – buvęs kaimas Rytų Prūsijoje, Ragainės, nuo 1922 m. – Tilžės-Ragainės apskrityje, dabartinės Kaliningrado srities šiaurės rytinėje dalyje, 15 km į pietryčius nuo Ragainės ir 3 km į vakarus nuo Būdviečių.

 Istorija 

Vietovardis kilęs iš pavardės Branda, Brandys.

Anksčiau vadinti ir Mažaisiais Antnaujininkais (Klein Antnaujenincken).Dietrich Lange, Branden, Geographisches Ortsregister Ostpreußen, bildarchiv-ostpreussen.de, 2005. Nuoroda tikrinta 2024-10-16. Po 1709–1711 m. didžiojo maro ir bado Brandviečiai tapo zalcburgiečių kolonija: 1736 m. kaime gyveno vien 8 zalcburgiečių šeimos.Dr. Max Beheim-Schwarzbach, Friedrich Wilhelm's I. Colonisationswerk in Lithauen, p. 295. Hartungsche Verlags-Druckerei, Königsberg 1879. 1785 m. Brandviečiai (Brandtwehten), arba Mažieji Antnaujininkai, buvo Gerskulių valsčiaus karališkasis valstiečių kaimas su 8 ugniakurais (gyvenamaisiais pastatais),Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p. 16. Karaliaučius ir Leipcigas, 1785. Nuoroda tikrinta 2024-10-16. 1821 m. – kaimas-kolonija su 30 gyventojų,Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T. 1 (A–F), p. 163. Kümmel, Halle, 1821. Nuoroda tikrinta 2024-10-16. 1846 m. – 8 sodybų kaimas-kolonija su 62 gyventojais.Eduard Messow, Topographisch-statistisches Handbuch des Preussischen Staats, T. 1 (A–K), p. 85. Baensch, Magdeburgas, 1846. Nuoroda tikrinta 2024-10-16. Tikintieji priklausė Būdviečių evangelikų liuteronų parapijai. 1818 m. po administracinių reformų kaimas priskirtas Ragainės apskričiai, 1874 m. pateko į apskrityje suformuotą Lenkviečių valsčių, 1909–1945 m. buvo Būdviečių valsčiaus sudėtyje.Amtsbezirk Hohensalzburg, Territoriale Veränderungen in Deutschland und deutsch verwalteten Gebieten 1874–1945. Nuoroda tikrinta 2024-10-16. 1894 m. per kaimą nutiestas Tilžės–Stalupėnų geležinkelis.Thorner Presse, Nr. 2. 1897-01-04. p. 3. Nuoroda tikrinta 2024-10-15. 1905 m. Brandviečiuose buvo 4 sodybos, gyveno 57 žmonės, visi vokiečiai; kaimas valdė 165 ha žemės.Gemeindelexikon für das Königreich Preußen, Heft I, Provinz Ostpreußen, p. 250, 251. Verlag des Königlichen Statistischen Landesamts, Berlin SW, 1907. 1930 m. prijungti prie Naujininkų.Amtsbezirk Altenkirch, Territoriale Veränderungen in Deutschland und deutsch verwalteten Gebieten 1874–1945. Nuoroda tikrinta 2024-10-16. Po Antrojo pasaulinio karo ar vėliau sovietmečiu išnyko. 2010 m. šalia buvusio kaimo pradėta statyti Baltijos atominė elektrinė.Prie Lietuvos sienų kitą savaitę pradedama statyti atominė elektrinė, 15min, 2010-02-19. Nuoroda tikrinta 2024-10-14.

 Gyventojai 

 Šaltiniai 

Kategorija:Ragainės apskrities gyvenvietės